หญิงอเมริกันดับสุดช็อก คาบ้านเลี้ยงงูกว่า 100 คนไปเจองูเหลือมพันรอบคอ
(ภาพประกอบ : งูเหลือม),หญิงอเมริกันในรัฐอินเดียนา ดับสลดในบ้านที่เลี้ยงงูกว่า 100 ตัว คนไปเจอในสภาพหมดสติ มีงูเหลือมตัวยาวกว่า 2 ม. พันอยู่รอบคอ กู้ภัย-จนท.แพทย์มาถึง ไม่อาจยื้อชีวิตไว้ได้แล้ว,เมื่อ 1 พ.ย.62 สำนักข่าว,ซีเอ็นเอ็น ,และเว็บไซต์ ,เมโทร ,รายงานเกิดเหตุร้ายสุดช็อก นางลอร่า เฮิร์สต์ หญิงชาวอเมริกันวัย 36 ปี ถูกพบในสภาพหมดสติและเสียชีวิต ภายในบ้านหลังหนึ่ง ที่เมืองแบตเทิล กราวน์ด รัฐอินเดียนา ของสหรัฐฯ โดยมีงูเหลือมตัวยาวราว 8 ฟุต หรือ 2.4 เมตร พันอยู่รอบคอของเธออย่างน่าสะเทือนใจ เมื่อคืนวันที่ 30 ต.ค.ที่ผ่านมา,เจ้าหน้าที่ตำรวจเบนตัน เคาน์ตี เผยว่า เจ้าหน้าที่ได้รับแจ้งเหตุฉุกเฉิน ที่มีบุคคลผู้หนึ่งโทร.เข้ามาหมายเลข 911 แจ้งว่า นางเฮิร์สต์อยู่ในสภาพหมดสติ ไม่มีการตอบสนองใดๆ แล้ว ในบ้านหลังหนึ่งซึ่งเป็นบ้านของ นายดอน มุนสัน นายอำเภอเบนตัน เคาน์ตี และเมื่อเจ้าหน้าที่กู้ภัยและแพทย์ไปถึงที่เกิดเหตุ จึงพยายามช่วยชีวิตทันที แต่ก็ไม่อาจกู้ชีพช่วยชีวิตนางเฮิร์ตให้คืนมาได้แล้ว,ตามรายงานของเจ้าหน้าที่ตำรวจเบนตัน เคาน์ตี รัฐอินเดียนา ระบุว่า บ้านหลังดังกล่าวซึ่งเป็นของนายมุนสัน นายอำเภอเบนตัน เคาน์ตี ใช้เป็นที่เก็บสะสมและเลี้ยงงู โดยมีงูมากมายนับ 140 ตัว อยู่ในบ้านหลังนี้ อีกทั้งยังมีงูของนางเฮิร์สต์ ที่นำมาไว้ด้วย 20 ตัว ซึ่งเธอมักจะมาดูมาเยี่ยมงูของเธอที่บ้านหลังนี้เป็นประจำ ประมาณ 2 ครั้งต่อสัปดาห์,หลังเกิดเหตุสุดสลด นายมุนสัน กล่าวถึงการเสียชีวิตของนางเฮิร์สต์ ว่า เป็นอุบัติเหตุที่เศร้าสะเทือนใจ และตนจะให้ความร่วมมืออย่างเต็มที่กับทุกๆ คน โดยสิบตำรวจเอก คิม ริลีย์ ในรัฐอินเดียนา เผยกับซีเอ็นเอ็นว่า ไม่มีใครอาศัยอยู่ในบ้านหลังนี้ ซึ่งมีการปรับปรุงรีโนเวต ให้เป็นบ้านสำหรับเก็บสะสมงู ซึ่งนางเฮิร์สต์ได้มาที่บ้านนี้ เพื่อตรวจสอบงูของเธอ และไม่ว่าด้วยเหตุผลอะไรก็ตาม เธอมักหยิบงูออกมาและเธอจะปฏิบัติกับงูเหมือนกับคนอื่นๆ ที่ทำกับงู,สิบตำรวจเอกริลีย์ กล่าวว่า งูอาจเป็นสาเหตุที่ทำให้เฮิร์สต์เสียชีวิต และขณะนี้ จะมีการนำร่างของเธอไปชันสูตรศพพลิกศพ เพื่อหาสาเหตุการเสียชีวิตของเธออย่างเป็นทางการ,ข่าวเกี่ยวข้อง,นาทีท้าตาย หนุ่มนักชีววิทยาสุดใจกล้า ยื่นแขนให้งูเหลือมกัดจมเขี้ยว (คลิป)
หญิงอเมริกันในรัฐอินเดียนา ดับสลดในบ้านที่เลี้ยงงูกว่า 100 ตัว คนไปเจอในสภาพหมดสติ มีงูเหลือมตัวยาวกว่า 2 ม. พันอยู่รอบคอ กู้ภัย-จนท.แพทย์มาถึง ไม่อาจยื้อชีวิตไว้ได้แล้ว
งูเหลือม,งูเหลือมพันรอบคอ,สหรัฐฯ,หญิงอเมริกันดับมีงูเหลือมพันรอบคอ,งูเหลือมรัดคอ